Folketing
2011-03-02

Jeg forstår det slet ikke. Jeg synes, det er så modsætningsfuldt, at hr. Karsten Hønge på den ene side siger, at det kan være gøgeunger, der fortrænger de andre EUD-elever, og på den anden side siger: Er det ikke trist, at de slet ikke har fået nogen praktikpladser endnu? Det er sådan set modsætningsfuldt, for så vidt at man anser dem for gøgeunger. Nu bryder jeg mig slet ikke om udtrykket om unge mennesker, der egentlig bare gerne vil dygtiggøre sig og sikre sig, at de dels har en faglært kompetence, dels en studiekompetence. Dem opfatter jeg ikke som gøgeunger, men som ambitiøse unge, der gerne vil udnytte de muligheder, Folketinget har stillet til rådighed. Jeg kan sige, at jeg ikke er interesseret i, at vi laver flere veje igennem erhvervsuddannelserne på skolepraktikområdet, men det, der er afgørende, er, at flest mulige får en praktikplads. Når hr.